Coba jelasin Keterangan dari Jalan Yungas dalam bahasa melayu dong

Jalan tersebut telah dibina pada tahun 1930an semasa Perang Chaco oleh banduan Paraguay. Ia merupakan salah satu laluan yang menghubungkan kawasan hutan hujan Amazon di utara Bolivia, atau Yungas, ke ibu negara. Semasa meninggalkan La Paz, jalan tersebut mendaki sehingga ketinggian sekitar  di Genting La Cumbre, sebelum menuruni bukit pada ketinggian  di bandar Coroico, berubah daripada muka bumi Altiplano kepada hutan hujan semasa ia melalui pergunungan curam serta tebing tinggi.

Disebabkan gaung sedalam sekurang-kurangnya 600 meter (1,830 kaki), jalan yang sempit selebar selorong sahaja – kebanyakan jajaran jalan tidak melebihi  lebar serta ketiadaan pengadang jalan, jalan raya ini terlalu berbahaya. Lebih-lebih lagi, hujan, kabut dan habuk boleh mengurangkan jarak penglihatan. Di kebanyakan kawasan, permukaan jalan berlumpur, serta boleh menyebabkan batu-batu terjatuh daripada jalan.

Salah satu peraturan jalan raya di situ ialah pemandu yang menuruni bukit tiada hak jalan dan mesti memberi laluan dengan beralih ke sebelah tepi jalan. Ia memaksa kenderaan laju untuk berhenti supaya boleh berselisih dengan selamat. Selain itu, kenderaan memandu di sebelah kiri, tidak seperti jalan-jalan raya lain di Bolivia yang dipandu di sebelah kanan. Ia membolehkan pemandu di sebelah kiri melihat dengan jelas keadaan jalan di sebelah roda luar, membolehkan kenderaan berselisih dengan selamat.

Pada 24 Julai 1983, sebuah bas terbabas dari Jalan Yungas ke dalam gaung, mengorbankan lebih 100 penumpang dalam satu kemalangan yang disifatkan terburuk dalam sejarah Bolivia.